ST2 koncentracijai nedaro įtakos amžius, lytis, KMI, širdies nepakankamumo etiologija, prieširdžių virpėjimas, anemija, ST2 koncentracija nekoreliuoja su inkstų funkcija. ST2 lygis greitai kinta keičiantis paciento būklei – gydytojams lengviau priimti sprendimą, jei reikia nedelsiant skirti ar pakeisti gydymą, laiku hospitalizuoti. ST2 koncentracija kraujyje gali geriausiai prognozuoti sergančiųjų širdies nepakankamumu pacientų būklę, anksti išskirti didelės rizikos širdies nepakankamumu sergančius pacientus, parodyti pakartotinos hospitalizacijos būtinybę ir mirties riziką.